Η οικιακή παιχνιδοκονσόλα **XBOX 360** είναι κατασκεύασμα της Microsoft και συγκαταλέγεται στις κονσόλες της 7ης γενιάς. Αντικατέστησε την πρώτη κονσόλα Xbox και αντικαταστάθηκε από την τρίτη κονσόλα, το Xbox One. Κυκλοφόρησε για πρώτη φορά στις 22 Νοεμβρίου του 2005 στην Βόρεια Αμερική και ακολούθησε στις υπόλοιπες ηπείρους μέχρι και τον Ιούνιο του 2013. Η κονσόλα κυκλοφόρησε σε πολλές εκδόσεις με τις κύριες να είναι τρεις: την *Original*, την *360 S* και την *360 E*, η οποία έχει το ίδιο design με το One. Το XBOX 360, σταμάτησε την παραγωγή του στις 20 Απριλίου του 2016, σε παγκόσμιο επίπεδο, τονίζοντας όμως πως η υποστήριξη του θα συνεχιστεί.
Η παιχνιδοκονσόλα είχε πολύ υψηλό αριθμό πωλήσεων (84 εκ), όμως σημείωσε τις λιγότερες πωλήσεις της γενιάς της, πίσω από το Playstation 3 (86 εκ.) και το Wii (101 εκ), με το πιο καλοπουλημένο βιντεοπαιχνίδι της κονσόλας είναι το *Kinect Adventures* με 18 εκ. 

X-Box-360-LogoX-Box-360-Logo
XBOX 360 ProXBOX 360 Pro
XBOX 360 S*XBOX 360 S*
XBOX 360 EXBOX 360 E

Ανάπτυξη
--------

Πρίν την επίσημη κυκλοφορία του, είχε πάρει πολλά «codenames» όπως XBOX 2, Xenon, XBOX Next, XBOX FS και NextBox. Η ανάπτυξη του ξεκίνησε το 2003 σχεδιάζοντας το λογισμικό του που λεγόταν «Xenon» με επικεφαλής τον αντιπρόεδρο της Microsoft, Τζέιμς Άλλαρντ. Χρειάστηκαν 400 ειδικοί για την αποτελεσματικότητα της κονσόλας, μεταξύ όλων και ο πρώην πρόεδρος της SEGA, Πίτερ Μούρ. Η εταιρία ATI το ίδιο έτος, υπέγραψε με την Microsoft για την κατασκευή μιας ειδικής κάρτας γραφικών ενώ ο σκληρός δίσκος είναι ο ίδιος όπου χρησιμοποιεί ένας από τους υπολογιστές της Apple, ο Power Mac G5. Χάρη σε αυτό, κατάφερε να ξεπεράσει την τεχνολογία που είχε το Playstation 3. Η εταιρία της IBM είχε κατασκευάσει αποκλειστικά και μόνο αυτήν την πατέντα για το 360, αποκρύπτοντας την απο τους επίσης συνεργάτες της, Sony και Toshiba. Τέλος ενσωματώθηκε η εφαρμογή Neon που κατασκεύασε ο Τζέφ Μίντερ, για την αναπαραγωγή μουσικής και όχι μόνο.

*Η κόκκινη δακτύλιος του θανάτου*
---------------------------------

Το σχηματιζόμενο «δαχτυλίδι του θανάτου» σήμαινε πως υπήρχε σφάλμα στον σκληρό δίσκο της κονσόλας, με τρεις φωτιζόμενες λωρίδες.
Οι πρώτες εκδόσεις απέφεραν στην αρχή εντελώς αρνητικά αποτελέσματα, καθώς υπήρχε το φαινόμενο του «κόκκινου δακτυλίου» και αυτό στοίχισε στην Microsoft. Συχνά, αυτό έφερνε σαν συμπέρασμα ότι ο σκληρός δίσκος ήταν εσφαλμένος αν μη τι άλλο, κατεστραμμένος, ενώ παράλληλα όσοι χρήστες είχαν εισάγει δίσκο στην κονσόλα είχε δεχτεί βαθιές γρατζουνιές. Η Microsoft ποτέ δεν ανέφερε την αιτία του προβλήματος παρά τις όποιες απόψεις και συμπεράσματα υπήρχαν απο τρίτους. Η σχετική εφημερίδα EE Times, ανέφερε πως το πρόβλημα επιμηκύνθηκε από το τσιπάκι γραφικών στο οποίο δεν είχε την κατάλληλη ποιότητα. Η Γερμανική «C't» ανέφερε πως πιθανό πρόβλημα ήταν οι λάθος τύποι των καλάι κάτι που οδηγούσε στις απότομες μεταβολές της εσωτερικής θερμοκρασίας στην κονσόλα. 

Το 2008 η «κόκκινη δακτύλιος» έσβησε δίνοντας στους πελάτες της 3 χρόνια εγγύηση μέχρι την νέα έκδοση της το 2010. Το πρόβλημα με τις γρατζουνιές των δίσκων επεκτάθηκε σε μεγάλο σημείο, μέχρι που κινήθηκε μάζα ανθρώπων παραπονούμενοι για αυτήν την σημαντική βλάβη.

Διάφορα σφάλματα
----------------

*Σφάλμα 74*
Πέρα απο τα πιο επιζήμια σφάλματα, υπήρχαν και άλλα όπως η ανταπόκριση της κονσόλας με την τηλεόραση. Κυρίως αυτό το πρόβλημα υπήρχε και με τους χρήστες που χρησιμοποιήσαν καλώδιο HDMI για καλύτερη ευκρίνεια. Σε αυτήν την περίπτωση, όμως ο «κόκκινος δαχτύλιος» δεν άναβε. 
Πρόβλημα υπήρχε και με το σύστημα ψύξης της κονσόλας, καθορίζοντας το ως μια απο τις αιτίες του σφάλματος στον σκληρό δίσκο. Η εταιρεία Nyko, φρόντισε να αναβαθμίσει τις εκδόσεις της, παρουσιάζοντας το σύστημα TS, που ήταν επίσης και μικρότερο απο το προηγούμενο. Αυτό ενσωματώθηκε στην κονσόλα, δίνοντας ενα τέλος και εδω. 
Το κακό δεν τελείωσε, διότι το 2009 εμφανίστηκε το «Σφάλμα 74», ονομάζοντας το απο το κοινό με σαρκαστικό τρόπο ως *η Πράσινη οθόνη του θανάτου* ή *η Μαύρη οθόνη του θανάτου*. Η Microsoft ξαναέδωσε στο κοινό την εγγύηση 3 ετών.

Αφήνοντας εποχή
---------------

Το *Xbox 360* είχε πολύ μεγαλύτερη ανταπόκριση από το κοινό του gaming, και οι επιτυχίες ήταν περισσότερες από ότι οι υπόλοιπες κονσόλες ίδιας γενιάς. Δεν κατάφερε να ξεπεράσει την Nitendo που είχε το Wii και την πρωτοτυπία του σαν κονσόλα, άσχετα για το αν είχε ακριβή τιμή, αλλά ξεπέρασε ελαφρά το βαρύ όνομα του Playstation που είχε κάνει το «λάθος» να πουλήσει το Playstation 3, με τόσο μεγάλη τιμή (599 ευρώ). Η κονσόλα του 360, πρωτοπουλήθηκε στην αγορά με την τιμή των 400 ευρώ κάτι που αυτήν την τακτική άλλαξε και στις υπόλοιπες εταιρείες. Βέβαια, τα λάθη που προκλήθηκαν στις δυο εταιρείες ήταν αρκετά σοβαρά, και «έριξε» αρκετά το ενδιαφέρον και την εμπιστοσύνη στο κοινό τους.
Το 2007 διακρίθηκε 12 φορές σε 38 υποψηφιότητες από την Game Critics Awards, κάτι που δεν κατάφερε καμία κονσόλα στην βιομηχανία του gaming. Επιπλέον, το έτος 2008 είχαν κυκλοφορήσει 1,000 τίτλοι βιντεοπαιχνιδιών καταφέρνοντας να «σπάσει» την αποκλειστικότητα τους για το PS3 όπως το Grand Theft Auto IV, το Tekken 6, το Metal Gear Solid Rising το Final Fantasy XIII και πολλούς ακόμη τίτλους. 

Τον Ιούνιο του 2013, ανακοινώθηκε ο «απόγονος» του 360, το XBOX One παρόλα αυτά ακόμη και μετά την κυκλοφορία της κονσόλας, η υποστήριξη συνέχισε να υπάρχει. Η έκδοση βιντεοπαιχνιδιών συνεχίστηκε μέχρι και το τέλος της παραγωγής της κονσόλας, το 2016. Το ίδιο έτος ανακοινώθηκε το γεγονός και μάλιστα αναφέρθηκε πως η τότε νέα κονσόλα (XBOX One) είχε την δυνατότητα να ανταπεξέλθει σε όλα τα βιντεοπαιχνίδια του 360.

Παραπομπές
----------

1. ↑  «Achievement Unlocked: 10 years - Thank you, Xbox 360». news.xbox.com. 20 Απριλίου 2016. Ανακτήθηκε στις 31 Δεκεμβρίου 2016.
2. ↑  «Scratch that: The Xbox 360 might damage discs after all». engadget. 16 Απριλίου 2007.. Ανακτήθηκε στις 31 Δεκεμβρίου 2016.
3. ↑  «The truth about last year's Xbox 360 recall». EE Times. 6 Οκτωβρίου 2008. Ανακτήθηκε στις 31 Δεκεμβρίου 2016.
4. ↑  «Lawsuit claims Xbox 360 system scratches discs». International Herald Tribune. 10 Ιουλίου 2007. Αρχειοθετήθηκε από το πρωτότυπο στις 2007-10-24.. Ανακτήθηκε στις 31 Δεκεμβρίου 2016.
5. ↑  «Xbox 360 owners reporting blank video output issue». engadget. 24 Ιουνίου 2007.. Ανακτήθηκε στις 31 Δεκεμβρίου 2016.
6. ↑  «The E74 Error Hits the Xbox 360». Web Archive.org. 19 Ιανουαρίου 2009. Αρχειοθετήθηκε από το πρωτότυπο στις 3 Σεπτεμβρίου 2014. Ανακτήθηκε στις 31 Δεκεμβρίου 2016. CS1 maint: Unfit url (link)
7. ↑  «Three Strategy Lessons From the Latest Round of Xbox vs PlayStation». womancitizen. 27 Νοεμβρίου 2013. Αρχειοθετήθηκε από το πρωτότυπο στις 29 Νοεμβρίου 2013. Ανακτήθηκε στις 31 Δεκεμβρίου 2016.
8. ↑  «Games with Multiple Nominations». Games Critics Awards. Ανακτήθηκε στις 31 Δεκεμβρίου 2016.
9. ↑  «2007 Winners Fast Facts». Games Critics Awards. Ανακτήθηκε στις 31 Δεκεμβρίου 2016.
10. ↑  «Microsoft keynote reveals Xbox stats». thatvideogameblog. 20 Φεβρουαρίου 2008. Αρχειοθετήθηκε από το πρωτότυπο στις 18 Ιουνίου 2008. Ανακτήθηκε στις 31 Δεκεμβρίου 2016.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Παιχνιδοκονσόλες 7ης Γενιάς (2005-) |
| --- |
|  |
| **Οικιακές** | 
* Xbox 360 (2005-2016)
* PlayStation 3 (2006-2017)
* Wii (2006-2013)
* HyperScan (2006-2007)
* EVO Smart Console (2008-2010)
* Game Wave Family Entertainment System (2005-2009)
* Zeebo (2009-2016)
 |
|  |
| **Φορητές** | 
* GP2X (2005-)
* Gizmondo (2005-2006)
* Dingoo (2009-)
* Pandora (2010-)
 |

 |